CELEX: 32007R0164
Language: el
Date: 2007-02-19 00:00:00
Title: Κανονισμός (ΕΚ) αριθ. 164/2007 της Επιτροπής, της 19ης Φεβρουαρίου 2007 , για καθορισμό, για την περίοδο εμπορίας 2005/06, των ποσών των εισφορών στην παραγωγή όσον αφορά τον τομέα της ζάχαρης

20.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/17
            
         
      ΚΑΝΟΝΙΣΜΌΣ (ΕΚ) αριθ. 164/2007 ΤΗΣ ΕΠΙΤΡΟΠΉΣ
   
   της 19ης Φεβρουαρίου 2007
   για καθορισμό, για την περίοδο εμπορίας 2005/06, των ποσών των εισφορών στην παραγωγή όσον αφορά τον τομέα της ζάχαρης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (1), και ιδίως το άρθρο 15 παράγραφος 8 πρώτη περίπτωση,
   τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (2), και ιδίως το άρθρο 44 στοιχείο α),
   Εκτιμώντας τα ακόλουθα:
   
               (1)
            
            
               Το άρθρο 8 του κανονισμού (ΕΚ) αριθ. 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης (3), που εξακολουθεί να εφαρμόζεται για την παραγωγή της περιόδου εμπορίας 2005/06, προβλέπει ότι τα ποσά της συνεισφοράς στη βασική παραγωγή και της εισφοράς Β καθώς και, κατά περίπτωση, ο συντελεστής που αναφέρεται στο άρθρο 16 παράγραφος 2 του κανονισμού (ΕΚ) αριθ. 1260/2001 για τη ζάχαρη, την ισογλυκόζη και το σιρόπι ινουλίνης καθορίζονται πριν από τις 15 Φεβρουαρίου 2007 για την περίοδο εμπορίας 2005/06.
            
         
               (2)
            
            
               Για την περίοδο εμπορίας 2005/06, η προβλεπόμενη συνολική ζημία που διαπιστώθηκε σύμφωνα με το άρθρο 15 παράγραφοι 1 και 2 του κανονισμού (ΕΚ) αριθ. 1260/2001 οδηγεί, σύμφωνα με την παράγραφο 3 του εν λόγω άρθρου, στην έγκριση ποσού 1,0022 % για τη βασική εισφορά.
            
         
               (3)
            
            
               Η συνολική ζημία που διαπιστώθηκε βάσει των μέχρι σήμερα δεδομένων και κατ’ εφαρμογή του άρθρου 15 παράγραφοι 1 και 2 του κανονισμού (ΕΚ) αριθ. 1260/2001, καλύπτεται εξ ολοκλήρου από τα έσοδα της βασικής εισφοράς. Συνεπώς, για την περίοδο εμπορίας 2005/06 δεν είναι σκόπιμο να καθοριστούν ούτε εισφορά Β ούτε συντελεστής για τον προσδιορισμό της συμπληρωματικής εισφοράς.
            
         
               (4)
            
            
               Η επιτροπή διαχείρισης ζάχαρης δεν εξέδωσε γνώμη εντός της προθεσμίας που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσά των εισφορών στην παραγωγή στον τομέα της ζάχαρης καθορίζονται, για την περίοδο εμπορίας 2005/06, σε:
   
               α)
            
            
               6,333 ευρώ ανά τόνο λευκής ζάχαρης ως εισφορά στη βασική παραγωγή για τη ζάχαρη Α και τη ζάχαρη Β·
            
         
               β)
            
            
               2,810 ευρώ ανά τόνο ξηράς ουσίας ως εισφορά στη βασική παραγωγή για την ισογλυκόζη Α και την ισογλυκόζη Β·
            
         
               γ)
            
            
               6,333 ευρώ ανά τόνο ξηράς ουσίας ισοδυνάμου ζάχαρης/ισογλυκόζης ως εισφορά στη βασική παραγωγή για το σιρόπι ινουλίνης Α και το σιρόπι ινουλίνης B.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 178 της 30.6.2001, σ. 1. Κανονισμός που καταργήθηκε με τον κανονισμό (ΕΚ) αριθ. 318/2006.
   
      (2)  ΕΕ L 58 της 28.2.2006, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2011/2006 (ΕΕ L 384 της 29.12.2006, σ. 1).
   
      (3)  ΕΕ L 50 της 21.2.2002, σ. 40. Κανονισμός που καταργήθηκε με τον κανονισμό (ΕΚ) αριθ. 952/2006 (ΕΕ L 178 της 1.7.2006, σ. 39).